Kuffa, Štefan, poslanec NR SR (2013-12-17):
(K spravodajcovi: Môžte ísť aj predo mnou. Aha, po mne chcete ísť.) Ďakujem za slovo. Pán kolega ma pustil k rečníckemu pultu, za čo mu chcem poďakovať. Ale keď už sme tak na seba sa tak pozreli, tak, pán Sulík, chcem vám povedať – a vy to viete veľmi dobre a budete tomu rozumieť a sám ste to tuná aj povedali v tej rokovacej sále ‒, nič nie je zadarmo, ani tá sterilizácia nie je zadarmo. Tu ste to tak pred chvíľou v tej faktickej poznámke rozprávali, že sterilizácie aby boli zadarmo. No nie sú zadarmo a v živote nie je nič zadarmo a to vy viete veľmi dobre, myslím si, že vám to ani nemusím nejak tak zvýrazňovať, a už vôbec nie sterilizácie. Navyše sterilizácia nemá nič spoločné so zdravotnou starostlivosťou a to je ten zásadný problém, ktorý tuná je, a má to byť hradené z prostriedkov verejného zdravotníctva. Ale ja v úvode som chcel pôvodne reagovať na kolegyňu, ktorá predkladá tuná tento návrh zákona. Možno sa bude na mňa tak hnevať, občas tak soptí, no ale budiš. Tak ja zase som len chcel tak nadviazať na to, čo si ako pred chvíľou povedala, že ďakuješ kolegovi, ktorý ti neželá peklo. Ani ja ti ho neželám, ale ja ti, Lucia, želám nebo. A my môžme mať rozdielny názor, určite áno, a vy veľakrát sa naozaj, aj váš klub veľakrát patrí k ľuďom, ktorí takto vybuchujú, soptia tuná, ak niekto odprezentuje ten iný názor. Ťažko sa vám počúva potom ten iný názor. Len o ľudskej sexualite, keď chceme rozprávať, tak predovšetkým aby sme rozprávali s veľkou úctou a s veľkým rešpektom. Toto je veľmi vážny zásah do integrity človeka. Plodnosť, to nie je čosi, čo je, áno, v našej, v našom spoločenskom systéme akoby sme to tak pretláčali, že je vnímaná plodnosť ako čosi negatívne. Nie je to čosi negatívne. Plodnosť patrí k tvojej ženskosti, tak rovnako ako plodnosť muža, aj moja plodnosť tiež patrí k mojej mužnosti. (Obrátenie sa na spravodajcu.) Pán kolega, vy máte štyri deti, minule ste mi to tak povedali, a tak isto cez to všetko nepôjdete sa dať sterilizovať, ja som o tom presvedčený. A keby ste aj uzatvorili aj ten ďalší vzťah a mali by ste tam, ja neviem, možno štyri deti a cez to všetko, dovolím si to povedať, že nepôjdete sa sterilizovať, lebo my muži, ja viem, ja som tiež muž, a my sme veľmi citliví na tú svoju plodnosť a to nie je niečo, čo ja preruším a potom môžem ako pokračovať a odrazu chcem byť plodný a odrazu nie som. A to je presne aj k tej narážke, ktorú ste v rámci diskusie tuná rozprávali, že rovnako ako manželstvo. No manželstvo vidíte, paradoxne ste toho svedkom aj vy, ale je to zvratný proces a nemyslím na to, že sa rozpadne manželstvo a vzniká nové manželstvo, ale keď ste sa rozviedli so svojou manželkou, so svojím manželom, tak tuná je to zvratný proces. Vy sa môžte udobriť a znova spolu pekne žiť a dokonca môžte mať ešte jednu svadbu, keď by to už som to celkom tak ako v tom prenesenom slova zmysle. Kdežto sterilizácia je čosi úplne veľmi vážne. Sterilizovaná žena potom odrazu, ak by trebárs sa rozhodla nejak inak, a rovnako aj muž, a chcela by mať teda deti, nie je to také ľahké a jednoduché. Hovoríme tu o umelom oplodnení tehotenstva, ako keby to bolo takéto lusknutie, slabo som luskol, musím lepšie, takéto lusknutie dvoma prstami, vôbec to tak nie je. Vôbec to tak nie je. Veľakrát je to životu a zdraviu nebezpečné, ten proces umelého oplodnenia. Ja som, keď som nespomínal, ak sa zopakujem, tak sa ospravedlňujem. Ja poznám vo svojom okolí a z nášho mesta sú dve ženy, dve ženy, ktoré veľmi chceli mať deti a nemohli mať deti, nesúviselo to so sterilizáciou, ale s túžbou mať dieťa a podstúpili túto procedúru umelého oplodnenia tehotenstva a tá ovulácia, ktorá umelo sa ako vyvoláva, tam niekoľko tých vajíčok sa uvoľňuje, to je veľmi náročné aj psychicky, aj fyzicky pre túto ženu. Ony nakoniec mali tie deti, lebo veľmi po nich ako túžili, ale aká bola ich cena. To nie je cena peňazí, Lucia, veľakrát, ako si to, ako to tu predkladáš, to je veľký omyl. Tam bola oveľa vyššia cena. Aká bola cena? Cena ich životov, obidve tieto matky, paradoxne, obidve tieto matky zomreli. Obidve zomreli. Tak to je tá cesta. Nepredkladajme to tu ľuďom, že umelé oplodnenie je proste čosi, niečo bežné alebo niečo normálne, čo dneska medicína a technika vie to vyriešiť. Ja som si prečítal pozorne tento návrh zákona aj dôvodovú správu, vrátim sa teda k tej dôvodovej správe, kde je to uvedené. Ak žena, ktorá má viac ako 35 rokov a má viac ako tri deti, môže absolvovať túto sterilizáciu bezplatne a u žien, ktoré majú viac ako štyri deti, tak môžu túto sterilizáciu uplatniť. V dôvodovej správe je napísané tiež o tejto sterilizácii, ako keby to bolo niečo naozaj, možno len vytrhnutie zuba, ale aj ten zub, ktorý sa raz vytrhne, hej, tak jednoducho je problém ho tam dať naspäť ten istý. Samozrejme, implantáty, dneska máme porcelánové zuby a podobne, ale so sterilizáciou teraz tu takto predkladať, že je to bezbolestivé a to je proste čosi bežné, u mužov je to otázka desiatich minút. No tak, aby sme nepomýlili zase tých ľudí, že to je proste čosi. No ja to zase z toho psychologického hľadiska tak si tu dovolím, pán Uhliarik tu to medicínsky ako zdôvodňoval, ale súvisí to, samozrejme, aj s tým medicínskym pohľadom, ale u sterilizácii ženy tak dochádza k psychickým zmenám. A ak niekto sa rozhodne seba samého invalidizovať, tak myslím si, že je to veľmi vážne ako rozhodnutie, veľmi vážny proces, a navyše, ak je nezvratným takýmto procesom, tak o to je to horšie. Tuná oproti pôvodnému návrhu zákona; a ešte sa vrátim, lebo tuná to tak zaznelo, to vnútromaternicové teliesko, aj tak humorne sa to tu o tom rozprávalo, ako keby to bolo tiež len čosi v podstate niečo také len banálne. Neni to banálne, je to v podstate minipotrat, lebo to už je oplodnené vajíčko, ktoré prichádza tým procesom do maternice, a vnútromaternicové teliesko je práve to, ktoré bráni uhniezdeniu sa vajíčka v maternici, hej. Takže to neni taká celkom bežná vec. A žiadnej žene by som to ani nedoporučoval, aby išla touto cestou, lebo táto forma antikoncepcie je veľmi agresívnou, koľkokrát dochádza k perforácii maternice. A, ženy, však máme aj, však máte aj priateľky vo svojom okolí a vo svojej blízkosti a máme známych a rodiny, ktorí možno prešli takýmto procesom, tak, a sú veľmi známe prípady – Lucia tu spomínala ako tých gynekológov ‒, tak sú mimomaternicové tehotenstvá, mimomaternicové tehotenstvá, ktoré sú veľmi, v takýchto prípadoch veľmi nebezpečné a život ohrozujúce ženy matky. Takže vnútromaternicové teliesko, aby sme tuná tak predkladali, akože však to je o. k. a to je a nič sa akože nedeje, akáže, aká to je bezpečná antikoncepcia. Je to vlastne antikoncepcia, poviem to takto, miniinterrupčná, lebo tam dochádza k interrupcii. V podstate oplodnené vajíčko, ktoré prichádza do tej maternice, tak to teliesko v podstate mu bráni tomu uhniezdeniu na tej stene maternice, hej. Tak tí, ktorí to poznáte, tak viete, o čom hovorím, a, Lucia, ty to máš asi hlbšie preštudované. No ja k tej dôvodovej správe sa tuná chcem vrátiť, Toľko, že doposiaľ ten proces, keď žena požiadala, tak 30 dní sa čakalo, no a tento proces bude ako zachovaný s tým, že, s tým rozdielom, že tuná bude prizvaný svedok, hej. Bude to zdravotná sestra, ošetrujúca sestra, ktorá sa stará o túto ženu alebo poskytuje túto zdravotnú starostlivosť, plus ďalšia osoba, ak o to požiada tá osoba, môže byť ešte ďalšia osoba, čo ja považujem za niečo, čo nie je v poriadku a nie je to dobré, lebo ak je to povinnosťou toho zdravotníckeho pracovníka byť ako svedok ako pri tom, aj pri tom podpisovaní ako tej zmluvy alebo teda tej žiadosti, tak ja si myslím, že vťahujeme ešte nasilu a veľakrát aj proti vôli toho zdravotníka, hej. Ja trebárs ako zdravotník, ja by som mal byť problém a asistovať pri tom a teraz byť svedkom ešte čohosi, s čím nesúhlasím. Ja sa pýtam, kde je zase slobodné rozhodnutie toho samotného zdravotného pracovníka a možno aj ten jeho odmietavý postoj a môže byť rôzny, či už z tohto, alebo aj iného sveta. Ja neviem, aké svety si to tu mala na mysli. Ja som to pozeral, že kto sme z iného sveta, z toho druhého sveta, hej, no tak len tak ma, len tak napadlo. No, otázka peňazí: 300, 500 eur. To sme už hovorili. Ja som to hovoril tiež v tej faktickej poznámke, že aj keď áno, 300 eur nie je malý peniaz, lebo je to v podstate veľakrát jednomesačná mzda a 500 eur môže presahovať moju jednomesačnú mzdu, ale otázka peňazí otázku plodnosti naozaj nevyrieši. A odôvodňovať to tým, že sterilizácia je len procesom takým, že no tak to je podviazanie vaječníkov alebo prerušenie tých semenovodov u muža, že nedochádza k výberu, vybratiu tých orgánov. Ja som to isté rozprával pred pol rokom, si to veľmi dobre pamätám. Ak by som ti, Lucia, len prestrihol tvoje hlasivky a zostali by ti dnu, plnili by tú funkciu, vedela, vydala by si hlas zo seba? Však to, nič by sme nevybrali, len by sme nožnicami alebo skalpelom tak by sme to prerušili. Nevydáš nikdy hlas a to je to, že veľakrát v podstate človek žije s tou plodnosťou, je vžitý, je to mojím ja, a odrazu je to čosi, čo je umelým spôsobom, aj keď dobrovoľne sa rozhodnem pre tento proces, ale nasilu a to prerušujem, hej, akoby človek strácal tú skutočnú integritu. (Študovanie podkladov.) No, tá dôvodová správa to hovorí a to je pravdivý výrok, lebo to je naozaj zákrok s celoživotnými dôsledkami. To je vo vzťahu len k tým svedkom, ale ja všetkých by som tak nabádal, aby nešli touto cestou, lebo veľakrát mnohé veci – a tak to tuná odznelo ‒, mnohé veci vo svojich životoch prehodnocujeme a vec, ktorú keď ja prehodnocujem a chcem ju zvrátiť späť a už tej cesty späť nie je, niet, tak myslím si, že to je čosi. No k tej ľudskej sexualite chcem ešte, ak dovolíte, tak si poviem, aby sme tak aj úctivo o tom rozprávali, aby možno to nebolo také posmešné, ale je to, myslím si, že veľmi citlivá téma rozprávať tuná ako v parlamente o tom, tak tu sa to naozaj ťažko aj o tom hovorí, lebo však jednak sme tu rôzni, aj s rôznymi pohľadmi. A nie sme takto tuná nastavení, ale dôležité je v spoločnom nažívaní medzi mužom a ženou, aby rovnako aj muž, aj žena, ale to musia byť manželia, aby boli oni otvorení pre to prijate tých detí. Ak sú otvorení pre prijatie to detí, Lucia, predstav si, oni sú ochotní priniesť aj takú obetu, a keď, aj keď to možno nebudeš chcieť pochopiť, tak v čase plodných dní ženy zrieknu sa tej sexuálnej otázky. To nie je len, že tí manželia teraz, tak jak si to povedala, že či to 20-krát do mesiaca, alebo viackrát, alebo menejkrát a to, to hovorí o tej kvalite spolunažívania. Sexuálna otázka nie je otázkou, ktorú by som podceňoval, určite je veľmi dôležitá ako spolunažívanie, ale to nie je v početnosti ani v technike a jednoducho, že ten zväzok partnerský alebo manželský je trvácny alebo vytrvalý. (Študovanie podkladov.) Ja keď tak na záver ešte by som takto povedal, že tuná je tak paradoxne v tomto návrhu zákona, účinnosť tohto zákona by sa, navrhuje, teda stanoví dňom 1. marca 2014. Marec, mesiac marec je paradoxne, 25. marec, aby som bol presný, je dňom počatého dieťaťa. Ja nebudem hlasovať za tento návrh zákona a dávam aj procedurálny návrh, aby tento návrh zákona bol stiahnutý z rokovania. Neviem, koľkokrát ešte bude tuná predložený do pléna tejto Národnej rady, ale koľkokrát bude predkladaný tuná, toľkokrát vystúpim proti návrhu tohto zákona. Ďakujem za pozornosť.